สวัสดีค่ะ ไม่ได้ฉีดยาคุมมา 1 เดือน แต่ก็คุมธรรมชาติมาตลอด จากนั้นหาเวลาไปฉีดยาคุมแต่ไม่ได้ตรวจว่าท้องหรือไม่ หลังจากฉีดเสร็จสักพัดรู้สึกปวดท้องน้อยนิดๆ ไม่มาก แต่รู้สึกว่าปวด จะเป็นอะไรมั้ยคะ
สวัสดีค่ะ หลังหยุดฉีดยาคุม หากไม่ต้องการมีบุตร ควรคุมกำเนิดด้วยวิธีอื่นๆเช่นการใส่ถุงยางอนามัยหรือรับประทานยาคุมแบบแผงรายเดือนต่อทันที หากคุมธรรมชาติเช่นการนับวันหรือหลั่งนอกอาจเกิดการคลาดเคลื่อนได้มากในกรณีนี้หากไม่ได้ฉีดในช่วง 5 วันแรกของการมีประจำเดือน และไม่แน่ใจว่าประจำเดือนครั้งสุดท้ายมาตั้งแต่เมื่อไร แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันนับจากวันที่มีการปฏิสนธิ อาการปวดท้องน้อย ไม่ได้บ่งบอกว่าตั้งครรภ์หรือไม่ตั้งครรภ์ แนะนำยืนยันด้วยวิธีดังกล่าวไปค่ะ